CELEX: 62020TN0510
Language: hr
Date: 2020-08-14 00:00:00
Title: Predmet T-510/20: Tužba podnesena 14. kolovoza 2020. – Fachverband Spielhallen i LM protiv Komisije

5.10.2020   
            
            
               HR
            
            
               Službeni list Europske unije
            
            
               C 329/23
            
         
      Tužba podnesena 14. kolovoza 2020. – Fachverband Spielhallen i LM protiv Komisije
      (Predmet T-510/20)
      (2020/C 329/42)
      Jezik postupka: njemački
      
         Stranke
      
      
         Tužitelji: Fachverband Spielhallen eV (Berlin, Njemačka) i LM (zastupnici: A. Bartosch i R. Schmidt, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi pobijanu odluku u dijelu u kojem je tuženik konačno odbio pritužbu tužiteljâ u pogledu mjere 3, tj. smanjenja poreza na gospodarsku djelatnost i poreza na dobit nakon odbitka iznosa plaćenih u okviru mehanizma odvajanja dobiti u skladu s člankom 14. SpielbankG-a NRW od osnovice za određivanje tih poreza u saveznoj zemlji Sjevernoj Rajni-Vestfaliji i tako odbio pokretanje službenog istražnog postupka u pogledu te mjere;
               
            
                  —
               
               
                  tuženiku naloži snošenje troškova tužiteljâ.
               
            
         Tužbeni razlozi i glavni argumenti
      
      Ova tužba odnosi se na poništenje Odluke Komisije C(2019)8819 final od 9. prosinca 2019. o državnoj potpori SA.44944 (2019/C ex 2016/FC) – Porezni tretman upravitelja javnih kasina u Njemačkoj i državnoj potpori SA.53552 (2019/C ex 2019/FC) – Navodno jamstvo za upravitelje javnih kasina u Njemačkoj (Jamstvo profitabilnosti) – Njemačka.
      Tužba se temelji na jednom jedinom tužbenom razlogu, kojim se ističe povreda postupovnih prava tužiteljâ zbog toga što je Komisija odbila pokrenuti službeni istražni postupak i u pogledu mjere 3. Taj se tužbeni razlog dijeli na četiri dijela:
      
                  —
               
               
                  neuzimanje u obzir smjernica europske sudske prakse prilikom kvalifikacije mehanizma odvajanja dobiti u skladu s člankom 14. SpielbankG-a NRW, u staroj verziji, kao poreza – postavljanje pogrešne pretpostavke za ispitivanje.
               
            
                  —
               
               
                  izostanak kvalifikacije mehanizma odvajanja dobiti u skladu s člankom 14. SpielbankG-a NRW, u staroj verziji, kao poreza na temelju primjenjivih smjernica njemačkog prava.
               
            
                  —
               
               
                  neprikladnost argumenata koje je tuženik naveo u potporu poreznoj prirodi mehanizma odvajanja dobiti.
               
            
                  —
               
               
                  razlika između općeg i posebnog poreza na dobit – izokretanje odnosa pravilo-iznimka.